Kameme FmKameme Fm News
Turia nime gwitia mbeca makihenia andu nimekumahe micinga Laikipia
Oriri thirikari iri mihang’o-ini ya kugacirithia ugitiri kaunti-ini ya Laikipia kuhitukira kwandika na kuhe borithi a muhohio micinga, riu turia nime nituoete mweke uyu na kuhenia muingi nimekumahe micinga ya andu kiumbe kuria marametia mbeca, makimahenia maumite wabici-ini nene cia ruhonge rwa borithi.
Uhoro uyu uhithuritio ni kaunti kamishna Onesmus Kyatha, kuria oritie muingi kwihuga mikora ino, akiuga ni kuri watho wa kurumirirwo hindi ya uheyani wa micinga.
Oho Kyatha niaugite borithi nimarathuthuria na gwethana na ekinai aya, akiuga nimegutigirira nimaikio ngono na gukinyio igoti.
fao_Latn kik_Latn kik_Latn kin_Latn kik_Latn